Höfðu skipulagt frekari hryðjuverk
Árásarmennirnir sem stóðu að hryðjuverkunum á  Römblunni í Barcelona í gær og í borginni  Cambrils  höfðu skipulagt enn stærri hryðjuverkaárás, að sögn katalónsku lögreglunnar. BBC greinir frá.
Mennirnir í árásunum tveimur tengjast  sprengingu sem varð í húsi í bænum Alcanar á miðvikudagskvöld en svo virðist sem þeir hafi verið að útbúa sprengjur. Einn lést. Sprengingin varð til þess að árásarmennirnir þurftu að nýta sér aðrar leiðir til hryðjuverka og því hafi bíllinn orðið fyrir valinu. Katalónska lögreglan greindi frá þessu.
Spænska lögreglan kom seint í gærkvöldi í veg fyrir aðra hryðjuverkaárás í bænum Cambrils, um 100 km suður af Barcelona. Þar voru fimm meintir hryðjuverkamenn skotnir til bana, en þeir voru í sendiferðabíl sem ók á gangandi vegfarendur í bænum með þeim afleiðingum að einn lést og sjö særðust.
Hinn 17 ára gamli  Moussa Oukabir, sem talinn er hafa verið ökumaður sendiferðabílsins sem ekið var á hóp fólks á Römblunni  í Barcelona í gær, gæti verið einn þeirra fimm sem lögreglumenn skutu til bana í bænum Cambrils.
Árásarmennirnir sem stóðu að hryðjuverkunum á  Römblunni í Barcelona í gær og í borginni Cambrils höfðu skipulagt enn stærri hryðjuverkaárás, að sögn katalónsku lögreglunnar.
Mennirnir í árásunum tveimur tengjast sprengingu sem varð í húsi í bænum Alcanar á miðvikudagskvöld en svo virðist sem þeir hafi verið að útbúa sprengjur. Einn lést.
Sprengingin varð til þess að árásarmennirnir þurftu að nýta sér aðrar leiðir til hryðjuverka og því hafi bíllinn orðið fyrir valinu.